31999R1636
L 194/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1636/1999 НА КОМИСИЯТА
от 26 юли 1999 година
относно разрешаване на нови добавки и нова употреба на добавките в храните за животни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент (ЕО) № 1411/1999 на Комисията (2) и по-специално членове 9й и 3 от нея,
(1)
като има предвид, че Директива 70/524/ЕИО предвижда, че може да се разрешат нови добавки или нова употреба на добавки, вземайки под внимание напредъка в научно-техническото познание;
(2)
като има предвид, че Директива 93/113/ЕО на Съвета от 14 декември 1993 г. относно използването и търговията с ензими, микроорганизми и техните препарати при храненето на животни (3), последно изменена с Директива 97/40/ЕО (4), чрез дерогация от Директива 70/524/ЕИО, даде право на държавите-членки да разрешат временно използване и търговията с ензими, микроорганизми и техните препарати;
(3)
като има предвид, че може временно да се даде разрешение за нови добавки или нова употреба на разрешени добавки, ако при допустимото им ниво във храните за животни, тяхното използване не води до неблагоприятно въздействие върху здравето на хората и животните или върху околната среда, и не причинява вреда на потребителите чрез промяна на характеристиките на животинските продукти, ако наличието им във храните за животни може да се контролира, и ако е разумно да се приеме, предвид наличните резултати, че тяхното включване в състава на храните за животни има благоприятен ефект върху характеристиките на тези храни за животни и върху животинската продукция;
(4)
като има предвид, че разпоредбите на Директива 89/391/ЕИО на Съвета от 12 юни 1989 г. (5) относно въвеждането на мерки за насърчаването на подобрения във връзка с безопасността и здравето на работниците по време на работа, и съответните отделни директиви, по-специално Директива 90/679/ЕИО на Съвета от 26 ноември 1990 г. за защита на работниците от рискове, свързани с излагане на биологични агенти по време на работа (6), последно изменена с Директива 97/65/ЕО (7), са напълно приложими спрямо употребата и манипулацията на добавките в храните за животни от работниците;
(5)
като има предвид, че проверката на досиетата, предоставени от държавите-членки съгласно член 3 от Директива 93/113/ЕО показва, че определен брой препарати, които принадлежат към групите на ензимите и микроорганизмите могат да бъдат временно разрешени;
(6)
като има предвид, че Научният комитет по храненето на животните даде благоприятно становище по отношение на безвредността на тези препарати;
(7)
като има предвид, че предвидените в настоящия регламент мерки са в съответствие със становището на Постоянния комитет по храните за животни,
ПРИЕ НАСТОЯЩИЯ РЕГЛАМЕНТ:
Член 1
Препаратите, принадлежащи към групата „Ензими“, които са изброени в приложение I към настоящия регламент, може да бъдат разрешени, съгласно Директива 70/524/ЕИО, като добавки при храненето на животните при условията, посочени в същото приложение.
Член 2
Препаратът, принадлежащ към групата „Микроорганизми“, който е посочен в приложение II към настоящия регламент, може да бъде разрешен, съгласно Директива 70/524/ЕИО, като добавка при храненето на животните при условията, посочени в същото приложение.
Член 3
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юли 1999 година.